Okresná prokuratúra Zvolen 
Trhová 7, 960 19 Zvolen 1 	

Sp. zn. : 1 Pv 537/11/6611	Zvolen, 13.1.2014
EEČ : 2-51-12-2014

U Z N E S E N I E

Trestná vec:	obvinená XXXXX  
Prečin:	ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry XXXXX
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 2.3.2012, spisová značka 1 Pv 537/11/6611, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 02.07.2011 v čase o 12.45 h na križovatke cesty III/527027 s cestou vedúcou k letisku pri obci Pliešovce v katastri obce Pliešovce, okres XXXXX XXXXX, nar. XXXXX, bytom XXXXX, A. Glinku 2330/2 ako vodička osobného motorového vozidla továrenskej značky Škoda Fabia svetlomodrej metalízy, evidenčné číslo XXXXX pri prechádzaní cestou III/527027 naprieč, smerom do obce Pliešovce nedala  prednosť v jazde od obce Sása po hlavnej cesta III/52727 smerom do obce Zábava, jazdiacemu osobnému motorovému vozidlu Hyundai Accent fialovej farby evidenčné číslo XXXXX ktoré viedla vodička XXXXX, nar. XXXXX bytom XXXXX, ul. J. Gagarina 2432/1, ktorá v snahe vyhnúť sa zrážke s vozidlom Škoda Fábia stočila  riadenie smerom doľava, čím sa síce vyhla zrážke s vozidlom Škoda Fabia, ale prešla do protismernej časti vozovky, kde  s vozidlom dostala šmyk, zišla do priekopy na ľavej strane cesty III/527027 v smere jej jazdy, kde sa s vozidlom niekoľkokrát prevrátila, kde pri dopravnej nehode došlo k zraneniu vodičky Hyundai Accent evidenčného čísla ZV-201 MB XXXXX, ktorá utrpela zlomeninu ľavej kľúčnej kosti s posunom s dobou práceneschopnosti od 02.07.2011 do 10.08.2011 a tiež došlo k zraneniu spolujazdca z vozidla Hyundai Accent evidenčného čísla ZV-201 BM XXXXX, nar. XXXXX, bytom XXXXX, ul. J. Gagarina 2432/1, ktorý utrpel otras mozgu, pomliaždenie hlavy v záhlaví a temenozáhlavovej  obojstrannej oblasti, podvrtnutie krčnej chrbtice a odreniny a podliatiny na oboch rukách s dobou práceneschopnosti od 02.07.2011 do 08.08.2011, čím porušila ust. § 20 ods. 1,2  zákona č. 8/2009 o cestnej premávke,   

Uznesením prokurátora Okresnej prokuratúry XXXXX zo dňa 2.3.2012, spisová značka 1 Pv 537/11/6611, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
20 mesiacov
Odôvodnenie:
    
         Poverený príslušník PZ ODI XXXXX uznesením pod sp. zn. ORP-70/DI-ZV-201  dňa 25. 09. 2011 podľa § 199 ods. l Tr. poriadku začal trestné stíhanie a súčasne podľa § 206 ods. l Tr. poriadku vzniesol obvinenie XXXXX pre prečin ublíženia na zdraví podľa § 158 Tr. zákona na tom skutkovom základe, že dňa 
02. 07. 2011 v čase o 12. 45 h na križovatke ciest III/527027 s cestou vedúcou k letisku pri obci Pliešovce, v katastri obce Pliešovce, okres XXXXX,  XXXXX ako vodička osobného motorového vozidla tov. zn. Škoda Fábia, svetlomodrej metalízy, ev. č. ZV 960 CG, prichádzajúce do križovatky s cestou III/527027 v smere od letiska pri obci Pliešovce, označenej dopravnou značkou ako vedľajšia cesta pri prechádzaní cestou III/527027 naprieč, smerom od obce Pliešovce, nedala prednosť v jazde od obce Sása po hlavnej ceste III/52727 smerom od obce Zábava, jazdiacemu osobnému motorovému vozidlu Hyundai Accent, fialovej farby, ev. č. ZV 201 BM, ktoré viedla vodička XXXXX, nar. 01. 03. 1983, bytom XXXXX, J. Gagarina 2432/1, ktorá v snahe vyhnúť sa zrážke s vozidlom Škoda Fábia, svetlomodrej metalízy, ev. č. ZV 960 CG, stočila riadenie vozidla Hyundai Accent, fialovej farby, ev. č. ZV 201 BM smerom doľava, čím sa síce vyhla zrážke s vozidlom Škoda Fábia, svetlomodrej metalízy, ev. č. ZV 960 CG, ale prešla do protismernej časti vozovky, kde s vozidlom dostala šmyk, zišla do priekopy na ľavej strane cesty III/527027 v smere jej jazdy, kde sa s vozidlom niekoľkokrát prevrátila, pri dopravnej nehode došlo k zraneniu vodičky Hyundai Accent fialovej farby, ev. č. ZV 201 MB, XXXXX, ktorá utrpela zlomeninu ľavej kľúčnej kosti s posunom s dobou práceneschopnosti od 02. 07. 2011 do 10. 08. 2011 a tiež došlo k zraneniu spolujazdca z vozidla Hyundai Accent fialovej farby, ev. č. ZV 201 BM, XXXXX, nar. 01. 07. 1974, bytom XXXXX, J. Gagarina 2432/1, ktorý utrpel otras mozgu, pomliaždenie hlavy v záhlaví a temennozáhlavovej obojstrannej oblasti, podvrtnutie krčnej chrbtice a odreniny a podliatiny na oboch rukách s dobou práceneschopnosti od 02. 07. do 08. 08. 2011, čím porušila ust. § 20 ods. 1, 2 zák. č. 8/2009 o cestnej premávke.

XXXXX prokuratúry vo Zvolene uznesením sp. zn. 1 Pv 537/11 zo dňa  02. 03. 2012 podľa § 216 ods. l písm. a/, b/, c/ Tr. poriadku podmienečne zastavil trestné stíhanie. Podľa § 216 ods. 2 Tr. poriadku určil skúšobnú dobu v trvaní 20 mesiacov. 

Podľa § 217 ods. l Tr. poriadku ak obvinená v priebehu skúšobnej doby viedla riadny život, splnila povinnosť nahradiť spôsobenú škodu a vyhovela aj ďalším uloženým obmedzeniam a povinnostiam, prokurátor rozhodne, že sa obvinená osvedčila. Inak rozhodne a to aj počas skúšobnej doby, že sa v trestnom stíhaní pokračuje. 

Obvinená XXXXX podľa správy z OÚ XXXXX, OVVS vyplýva, že nebola priestupkovo riešená, Zo správy z Obvodného oddelenia PZ XXXXX vyplýva, že v súčasnej dobe nie je ani trestne stíhaná pre iný trestný čin. V správe Mestského úradu XXXXX je uvedené, že o menovanej nevedia poskytnúť bližšie informácie. Taktiež z odpisu z RT vyplýva, že v sledovanom období nebola odsúdená. V evidenčnej karte vodiča nemá žiadny záznam. 

S poukazom na uvedené je zrejmé, že obvinená XXXXX v priebehu skúšobnej doby viedla riadny život. Preto bolo potom rozhodnuté tak ako je to uvedené vo výrokovej časti tohto uznesenia, s tým, že sa v skúšobnej dobe osvedčila. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. František Judiak
prokurátor